Joalin Loukamaa

Joalin Viivi Sofia Loukamaa (s. 12. heinäkuuta 2001 Turku) on suomalainen sosiaalisen median vaikuttaja ja tanssija. Hän oli maaliskuuhun 2023 saakka Now United -yhtyeen jäsen. 

Loukamaan ollessa kymmenvuotias hän muutti yksinhuoltajaäitinsä kanssa Meksikoon. Loukamaan äiti Johanna ja isäpuoli Jose ovat molemmat tanssijoita. He pyörittivät yhdessä tanssikoulua Meksikon Playa del Carmenissa, mutta muuttivat vuonna 2020 takaisin Suomeen.

Loukamaalla oli 3,7 miljoonaa Instagram-seuraajaa lokakuussa 2021, mikä on enemmän kuin kenelläkään muulla suomalaisella. YouTube-kanavan tilaajia hänellä on lähes 500 000. Hän on mukana Robin Packalenin ”Benefits”-kappaleen musiikkivideolla. Loukamaa esiintyy tanssijana Harry Stylesin ”Lights Up”-kappaleen musiikkivideollakin.

Vuonna 2021 Loukamaa nähtiin Selviytyjät Suomen viidennellä tuotantokaudella. Kaudelle osallistui 16 julkisuudesta tunnettua henkilöä. Loukamaa sijoittui kisassa kolmanneksi. Loukamaa nähtiin ohjelmassa uudestaan syksyllä 2022, hän kuitenkin putosi jo toisena kilpailijana kisasta.

Now United 
Now United on globaali popyhtye, jonka muodostaa 18 laulavaa ja tanssivaa jäsentä 18 eri maasta. Loukamaa edusti yhtyeessä Suomea. Loukamaan mallitoimiston agentti huomasi ilmoituksen Simon Fullerin uudesta projektista ja kysyi Loukamaalta ja tämän vanhemmilta, voisiko hän laittaa tytön kuvat eteenpäin. Kuvista pidettiin ja useiden eri vaiheiden jälkeen Joalin eteni maailmanlaajuiseen finaaliin Los Angelesissa. Ennen yhtyeen perustamista Loukamaa oli keskittynyt lähinnä tanssimiseen. Laulaminen tuli mukaan vasta yhtyeen myötä. Hän on tekee myös omaa musiikkia.

Julkaisut

Singlet

Now United

Joalin 
Angelito (2022)
Así Así (2022)
Tóxico (2022)
I'm the One (2022)
SOLO (2023)

Vierailijana 
SHRTY: Pariisin kevät

Lähteet

Suomalaiset somevaikuttajat
Suomalaiset tanssijat
Suomalaiset laulajat
Vuonna 2001 syntyneet
Elävät henkilöt